 ΕΠΕΙΓΟΝ

ΕΛΛΗΝΙΚΗ ΔΗΜΟΚΡΑΤΙΑ Ν. Ψυχικό, 25-08-2014

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ Αριθμ. πρωτ.: 1740

ΓΕΝΙΚΗ Δ/ΝΣΗ ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ

Δ/ΝΣΗ ΣΥΝΤΟΝΙΣΜΟΥ & ΕΠΙΘΕΩΡΗΣΗΣ ΔΑΣΩΝ

ΤΜΗΜΑ: Γ΄

Ταχ. Δ/νση: Λ. Μεσογείων 239 ΠΡΟΣ: Αποκεντρωμένη Διοίκηση Αττικής

Ταχ. Κωδ.: 154 51 Ν. Ψυχικό Δ/νση ΠΕ.ΧΩ.Σ.

Πληρ.: Γ. Βασιλόπουλος Τμήμα Α΄

Τηλ.: 210.3725725 Μεσογείων 239

Φαξ : 210.3725712 Τ.Κ. 154 51 Ν. Ψυχικό

ΚΟΙΝ.: 1. Δ/νση Δασών Πειραιά

 Ναυαρίνου 2

 Τ.Κ. 185 31 Πειραιάς

2. Δασαρχείο Πειραιά

Πλ. Ιπποδαμείας 8

Τ.Κ. 185 31 Πειραιάς

ΘΕΜΑ: Γνωμοδότηση επί της Επικαιροποιημένης Μελέτης Περιβαλλοντικών Επιπτώσεων (ΜΠΕ) του έργου: «Εγκατάσταση διαχείρισης αστικών στερεών αποβλήτων με κομποστοποίηση και σταθμός μεταφόρτωσης απορριμμάτων του Δήμου Αγκιστρίου στη θέση ‘Σπορτέζα’ της νήσου Αγκιστρίου Περιφέρειας Αττικής».

ΣΧΕΤ.: α) Το αριθμ. πρωτ. Φ6307/507/14/18-03-2014 έγγραφο της Διεύθυνσης Περιβάλλοντος και Χωρικού Σχεδιασμού

β) Το αριθμ. πρωτ. Φ3212/1182/14/18-03-2014 έγγραφο της Διεύθυνσης Περιβάλλοντος και Χωρικού Σχεδιασμού

γ) Το αριθμ. πρωτ. 715/01-04-2014 έγγραφο Δ/νσης Συντονισμού και Επιθεώρησης Δασών

δ) Το αριθμ. πρωτ. 34339/1211/17-06-2014 έγγραφο Δασαρχείου Πειραιά

ε) Το αριθμ. πρωτ. 1691/02-07-2014 έγγραφο Δ/νσης Δασών Πειραιά

Σε συνέχεια του ανωτέρω (β) σχετικού, με το οποίο απεστάλη επικαιροποιημένη ΜΠΕ που αφορά σε έγκριση περιβαλλοντικών όρων του έργου: «Εγκατάσταση διαχείρισης αστικών στερεών αποβλήτων με κομποστοποίηση και σταθμός μεταφόρτωσης απορριμμάτων του Δήμου Αγκιστρίου στη θέση ‘Σπορτέζα’ της νήσου Αγκιστρίου Περιφέρειας Αττικής» και κατόπιν του ανωτέρω (γ) σχετικού μας (φωτοαντίγραφο επισυνάπτεται), σας αποστέλλουμε φωτοαντίγραφα των ανωτέρω (δ) και (ε) σχετικών και σας γνωρίζουμε ότι η Υπηρεσία μας γνωμοδοτεί θετικά, υπό τους παρακάτω όρους:

α) ο Δήμος Αγκιστρίου θα συντάξει και θα υποβάλλει προς έγκριση στις αρμόδιες δασικές υπηρεσίες ειδική φυτοτεχνική μελέτη αποκατάστασης (σταθεροποίηση πρανών-εδαφών, απομόνωση-διαχείριση στραγγισμάτων, βλαστητική αποκατάσταση-φυτεύσεις, αντιπυρική προστασία του συνόλου της έκτασης καθώς και των όμορων δασικού χαρακτήρα εκτάσεων, χρονοδιάγραμμα εφαρμογής κ.λπ.), που θα υπογράφεται και από Δασολόγο, με την οποία θα υλοποιηθεί η αποκατάσταση της έκτασης που χρησιμοποιήθηκε ως ΧΑΔΑ συγχρόνως με την υλοποίηση του αιτούμενου έργου. Σημειώνεται ότι ο εν λόγω όρος πρέπει να υλοποιηθεί **πριν** από την έκδοση της ΑΕΠΟ.

β) η Δ/νση ΠΕΧΩ, θα πρέπει να εκδώσει απόφαση οριστικής παύσης της λειτουργίας του ΧΑΔΑ, ώστε το σύνολο των έργων (κομποστοποίηση, σταθμός μεταφόρτωσης και αποκατάσταση) να εναρμονίζεται με την ισχύουσα ευρωπαϊκή και εθνική νομοθεσία.

Κατόπιν τούτων, παρακαλείσθε για τις δικές σας ενέργειες καθώς και για την έγγραφη ενημέρωση του Δήμου Αγκιστρίου σχετικά με τον ανωτέρω (α) όρο, κοινοποιώντας σχετικά στην Υπηρεσία μας.

Με Εντολή Γ.Γ.Α.Δ. Αττικής

Ο Διευθυντής Συντονισμού και Επιθεώρησης Δασών

Παύλος Χριστακόπουλος

Δασολόγος